Diari Oficial de la Generalitat Valenciana


Sumari del DOGV 5135, del 15-11-2005 (2005/11138)

Notificació a Giuseppe Iván Ferraguti de la sentència dictada en el judici de mesures fills extramatrimonials contenciós número 1.022/2004.
-------------------------------------------------------------------------------------------------------------------------------------------

### Dades del document

Número de DOGV
:   5135

Data del DOGV
:   15-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11367


Organisme emissor
:   Jutjat de Primera Instància Número 8 de València

Tipus de document
:   Edicte

Notificació a Giuseppe Iván Ferraguti de la sentència dictada en el judici de mesures fills extramatrimonials contenciós número 1.022/2004. [2005/A11687]
  
Judici: mesures fills extramatrimonials contenciós 1.022/2004.
  
Part demandant: Beatriz González Burgos.
  
Part demandada: Giuseppe Iván Ferraguti.
  
En el judici referit, s'ha dictat la resolució que, literalment, és com es diu tot seguit:
  
«Estime la demanda plantejada per Beatriz González Burgos, representada per la procuradora Teresa María Fuertes Herreras, contra Giuseppe Iván Ferraguti, declarat en rebel·lia, sobre mesures personals i aliments, relatius a la filla comuna Ilena, i acorde les mesures següents:
  
1. Atribuir la guàrdia i custòdia de la filla menor Ilena, a la seua mare, però exercint conjuntament ambdós progenitors la pàtria potestat sobre la filla menor, suspenent provisionalment la comunicació paternofilial, sense perjudici que en fase d'execució de sentència puga determinar-se un règim de visites, a sol·licitud expressa del progenitor i amb la valoració prèvia de les circumstàncies concurrents i, si pertoca, dictamen psicològic.
  
2. Giuseppe Iván Ferraguti contribuirà com a prestació per aliments per la filla menor, pagant a la seua mare, per mesos anticipats i dins dels cinc primers dies de cada mes, la quantitat mensual de 120 euros, suma pecuniària que serà anualment actualitzada segons la variació que experimente en relació amb l'IPC, junt amb la meitat de les despeses de caràcter extraordinari de la menor.
  
Tot això, sense que pertoque fer una imposició expressa de les costes processals del present procediment a cap dels litigants.
  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'anotarà en el llibre corresponent, i de què se n'ha d'afegir un testimoniatge a les actuacions originals, i que es notificarà a les parts, fent-los saber que contra la present sentència podran preparar en este Jutjat un recurs d'apel·lació, dins dels cinc dies següents a la seua notificació. Cosa que pronuncie, mane i firme.»
  
Atés que es desconeix l'actual domicili o residència de la part demandada, mitjançant una provisió el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana per a dur a terme la diligència de notificació.